cyanic-selkie/wikianc huggingface dataset:
Aktiengesellschaft
Halere, Aktiengesellschaft entitate juridikoak gainontzeko munduko elkarte anonimoek ez duten ezaugarri bat du: Aufsichtsrat ("Zaintza Batzordea") deritzona, honek zuzendaritza batzordearen (Vorstand) jarduera zaintzeko eginkizuna du eta bere kideak lau urtero elkarteko sozioek bozka bidez hautatzen dituzte. Zaintza batzorde hori (Aufsichtsrat) zenbaki bakoitiz osatzen da, gutxienez hiru. Zaintza batzordeko kideak ezin litezke zuzendaritza batzordeko kideak izan, ez eta alderantziz, alegia, zuzendaritza batzordeko kideak zin litezke zaintza batzordeko kide izan, honela bi batzordeen arteko independentzia mantenduz.
Plica umbra
Plica umbra Plica generoko animalia da. Narrastien barruko Tropiduridae familian sailkatuta dago.
Aktiengesellschaft
Zaintza batzordeak zuzendaritza batzordeko (Vorstand) kideak hautatu, kontrolatu eta kaleratzen ditu. Aipatutako zaintza batzorde honek zuzendaritza batzordearen (Vorstand) jarduera erregulatu eta zehazten ditu, honela enpresaren oreka ekonomiko eta finantziaria ziurtatuz.
Bianca Maria Meda
Biografia
Oraindik ez da bere bizitzari buruzko aipamenik aurkitu. Bere izena, 1677an lehen aldiz agertu zena, San Martino del Leano komentu beneditarreko dokumentuetan, Pavian. 16 urte zituen, eta garai hartako ohituraren arabera, gazteak komentuetan sartzen ziren. Beneditarren moja izan zen San Martino del Leano komentuan, Pavian.
Hogeita hamar urte inguru zituenean, aurreko datuen arabera (1691), Bolonia Pier Maria Montiren editoreak bere konposizio ezagun bakarrak argitaratu zituen: "Mottetti 1, 2, 3 eta 4 voci". ´Motete¨ delakoa, Frantsesetik datorren "motet" hitzetik dator eta XIII. mendean sortutako konposizio polifonikoa da, elizetan abesteko sortua, eta haren gaiak biblikoak izan ohi dira. Latinez egindako 4 ahotsetarako eta "a capella" (musika-tresnarik gabe) erlijio-gurtzarako abestiak ziren.
Bilduma horrekin, Meda Italiako azken moja-konpositoreetako bat bihurtu zen, XVII. mendean inprimatutako lana ikustean; Isabella Leonardak, Novarako moja ursulinak eta mende hartako konpositore emankorrenak, baino ez zion jarraitu.
Gutxi dakigu Medari buruz, argitalpenaren azaleko xehetasunez gain: izena; izenburua: donna (komentu beneditar batean duen posizioa adierazten du); eta bizi zen monasterioaren izena: San Martino del Leano, Pavian. Informazio osagarri guztia, duela urte asko Emily Wilbourne musikologoak egindako ikerketa baten emaitza da.
Lana
Lan bakarra argitaratu zuen, Bolonian, 1691n. Motete bilduma bat, "Mottetti a 1, 2, 3, e 4 vocis". Obra horietako bi motete, ahots bakarlarirako dira, bi biolin, gehi bi bikote, lau hirukote eta lau laukote lagun dituztela.
Leptodoras acipenserinus
Leptodoras acipenserinus Leptodoras generoko animalia da. Arrainen barruko Doradidae familian sailkatzen da.
Aesopia cornuta
Aesopia cornuta Aesopia generoko animalia da. Arrainen barruko Soleidae familian sailkatzen da.
Katalina Pomeraniakoa
Katalina Pomeraniakoa (Katherine von Pommern-Wolgast; c. 1465-1526) Henrike IV.a Brunswick-Lüneburgekoaren emaztea izan zen, Wolfenbütteleko printzea. Erik II.a Pomeraniakoaren eta Sofiaren alaba zen.
Eucharius Rösslin medikuaren patroia izan zen. Honek Der Rosengarten erditzeri buruzko liburua dedikatu zion.
Henrike IV.arekin bederatzi ume izan zituen.
Amalie Bruun
Amalie Bruun (Kopenhage, 1985eko urtarrilaren 6a) Danimarkako abeslaria, modeloa eta aktorea da. Bakarka abesten hasi zen eta gaur egun Myrkur black metal taldeko abeslaria da.
Biografia
Amalie Bruunek pianoa eta gitarra jotzen ditu eta abestiak konposatzen ditu ditu. 2006an atera zuen aurreneko diskoa, bere izena daramana. 2008an New Yorkera joan zen bizitzera eta New York Songwriters Circle nazioarteko txapelketa irabazi zuen. Hiru EP atera zituen hurrengo urteetan. 2010an Martin Scorsesek zuzenduriko Bleu De Chanel iragarkian azaldu zen eta 2011ean The Lonely Island rap taldearen "Jack Sparrow" abestiaren bideoklipean.
2011n Brian Hardingekin batera Ex Cops indie pop taldea sortu zuen eta 2014 artean bi disko atera zituen.
2014tik aurrera Myrkur black metal taldeko abeslaria da. Myrkur izenak islandieraz "iluntasuna" esan nahi du. Lehenengo diskoan oraindik bere izenik ez zuen azaldu. Metal puristen aldetik mezu sexistak eta heriotz mehatxuak jaso zituen eta sare sozialetatik aldendu zen.
2020an Eskandinaviako folk musika tradizionalari ekin zion, Myrkurrekin jarraitzen duen bitartean.
Erlang banaketa
Probabilitate teorian, Erlang banaketa Gamma banaketarekin eta banaketa esponentzialarekin loturiko banaketa da, bereziki ilara-teorian erabiltzen dena. Gamma banaketaren kasu berezia da, k forma-parametro osoa izanik. Aldi berean, Erlangen banaketa esponentzialaren orokortzea da: banaketa esponentzialak bi gertaeren arteko denbora adierazten duen bitartean, Erlangen banaketa k banaketa esponentzialen batura da eta k-garren gertaera gauzatu bitarteko denborari buruzkoa da. Agner Krarup Erlang ingeniariak garatu zuen XX. mendearen hasieran eta geroztik ilara-teorian eta bioestatistikan erabili izan da.
Turdoides gularis
Turdoides gularis Turdoides generoko animalia da. Hegaztien barruko Leiothrichidae familian sailkatua dago.
Billboard Hot 100
Billboard Hot 100 Estatu Batuetan ezagunenak eta salduenak diren 100 singlen kontaketa bat da. Nazioko eta nazioarteko musika industria sustatzen laguntzen du eta Billboard zerrenden artean garrantzitsuena da Billboard 200arekin batera. Hot 100a astero argitaratzen da Billboard aldizkariaren bidez, baita Internet bidez ere bere webgune ofizialean. Hot 100 Aroko lehen postura iritsi zen lehen kantua Ricky Nelsonen "Poor Little Fool" izan zen, 1958an. Hot 100ean lehen postuan egon diren 1008 kantu ezberdin egon dira. Egungoa Rihannaren We Found Love da.
Denbora gehien lehen postuan eman duen taldea Black Eyed Peas izan da, 26 astez postu horretan emanez. Boom Boom Pow eta I Gotta Feeling bezalako singleak ia 7 hilabetez egon ziren lehen postuan, eta Michael Jacksonen Billie Jean singlea da lehen postuan denbora gehien eman duena, 76 asterekin. Gainera, I Gotta Feeling singlea iTunesen historian deskarga digital gehien jaso dituena da. Nabarmendu beharra dago aipatutako aste kopurua bi singlekin lortu zutela. Single bakar bat lehen postuan denbora gehien mantendu duen artista Mariah Carey da, One Sweet Dayrekin, Boyz II Menekin bikotean eginiko kantua. Artistei dagokienez, Madonna da kantu gehien lehen postuan izan dituena, 37rekin.
Slančík
Slančík Eslovakiako udalerri bat da, Košice-okolie barrutian kokatuta. 3,30 km²ko azalera du eta 212 biztanle 2017ko datuen arabera.
Billboard Hot 100
Funtzionamendua
Singlen postua erabakitzeko kantuek irrati nazionalean duten ospean eta kantu horien salmentetan oinarritzen da, "salmenta-astea" singlearen salmentak neurtzeko astelehenean hasi eta igandean amaitzen da, "irrati-astea" asteazkenean hasi eta asteartean amaitzen den bitartean. Zerrenda berria ofizialki asteartean konpilatu eta argitaratzen da, internet bidez ostegunetan argitaratzen den bitartean. Zerrenda bakoitza hurrengo larunbateko "aste bukaera"rekin datatzen da. Esate baterako, top 100aren argitarapen ofizial bat ekainak 8 asteartean baldin bada, zerrenda ekainak 19 larunbatekoa bezala datatzen da.
Adibidea:
Slančík
Historia
Idatzizko lehen aipamena 1270. urtekoa da.
Billboard Hot 100
Historia
Gaur egun Billboard Hot 100 bezala ezagutzen dena duela 50 urte baino gehiagotik existitzen da izen ezberdinak jasoz eta zerrenda ezberdinekin, singlen salmenta sustatuz soilik astez aste zerrendaratuz, Estatu Batuetako ekialdeko kostaldetik mendebaldeko kostalderainoko zenbait gunetan oinarrituz.
1940 eta 1950eko hamarkadetan single ezagunak hiru argitalpen esanguratsutan zerrendaratu ziren:
1957ko uztailak 17an, Billboardek Most Played in Jukeboxes zerrenda kendu zuen, irrati estazioak euren musika zerrendetan rock musika geroz eta gehiago sartzen hasi zirelako ahuldu baitzen. 1958ko uztailak 28ko aste bukaeran Most Played by Jockeys zerrenda eta Top 100a azken aldiz argitaratu ziren. 1958ko abuztuak 4an Billboardek musika estilo guztiak hartzen zituen zerrenda nagusi bat argitaratu zuen: Hot 100a. Zerrenda berria berehala bihurtu zen musika industriaren eredu eta Billboardek Best Sellers in Stores zerrenda tartekatu zuen, zerrenda hau, azken aldiz, 1958ko urriak 13an argitaratuz.
Billboardek Hot 100a egundaino ekoizten du eta kantu bat Estatu Batuetan ospean eta salmentetan neurtzeko oinarria da. Hot 100a oraindik ere, kantu batek irrati bidez eta salmentetan (digitalki zein merkatu minoristetan) lortzen duen puntuaketa baten arabera biltzen da.
Zenbait zerrenda osagai daude Hot 100aren kalkulua egiten laguntzen dutenak: Esanguratsu eta aipagarrienak jarraian agertzen direnak dira:
Oskorri
Oskorri euskarazko folk musika talde bat izan zen, 1971n sortua eta, Euskal Herrian jardunean urte gehien eman zuena izan ondoren, 2015eko azaroaren 22an desegina. Euskal Herriko herri musikaren sustraia hartuta, mundu zabaleko instrumentuak eta musikak txertatu zizkion. Hasiera zailak izan zituzten: oztopo izan zituzten, alde batetik, frankismoak letrei ezarritako zentsura; eta, bestetik, ETAk Oskorriren aurka egindako atentatu saioak eta Oskorriri espainolista izatea leporatzen zioten sektore abertzale batzuen jarduna. Aurrera egin zuten, ordea, eta Euskal Herriko talde garrantzitsuenetakoa bihurtu zen Oskorri, hainbat belaunaldirentzako erreferentzia. 40 urtetik gorako ibilbide luze horretan, hainbat kide eta kolaborazio izan zituen taldeak, baina beti Oskorriko kide izan ziren Natxo de Felipe, Anton Latxa eta Bixente Martinez (lehena hasiera-hasieratik, beste biak gerotxoagotik). 2015eko ekainean, iragarri zuten taldea desegingo zela irailetik azarora bitartean agurreko zazpi kontzertu eman eta gero.
Hasiera zailak
Oskorri 1971n sortu zen, Deustuko Unibertsitatean emandako kantaldi baten harira. Natxo de Felipe da garai hartatik taldean jarraitzen duen kide bakarra. Oskorri izena Gabriel Arestirekin batera sortutako Oskorri gaitz lehen ikuskizunetik dator. Ikuskizun hori erdi klandestinoa zen, eta oso leku gutxitan eman zuten. Oskorri sortzerakoan musika eta antzerkia uztartu nahi zituen egitasmoa zuten buruan. Nahiz eta beti ere jarraitua eta emankorra izan den taldeak antzerkigintzarekin eduki duen harremana, musika talde bilakatu zen handik bi urtera Oskorri.
Taldea sortu eta bi urtera, lehen aldaketa sakonak gertatu ziren. De Felipek, bakarrik geratu, eta musikari berriekin osatu zuen taldea. Batez ere, txikitatik ezagutzen zuen Anton Latxa (gitarra akustikoa eta ahotsa) eta Eibar aldeko (Gipuzkoa) gitarra jotzaile gazte bat, Bixente Martinez (gitarra elektrikoa, mandolina, bouzukia...; Izukaitz), bilakatu ziren Oskorriko kide berriak. Polin Gurrea (flauta, klarinetea eta saxofoia) eta Zenaida Biurrunekin batera (biolina) taldea osatu eta grabatu zuten lehen lana, Gabriel Arestiren Omenez (CBS, 1976).
Aspaldikoa zen Natxo de Feliperen eta Gabriel Arestiren arteko harremana. Bartzelonan ezagutu zuten elkar, 1969an, eta gero Oskorriren sortzailea "Poetaren hitzak" musikatzen hasi zen. Arestiren eraginez hasi zen De Felipe herri musika ikertzen, eta idazleak antzerkiari zion zaletasunak zerikusi handia eduki zuen taldearen hasierako asmoekin. Ez da harritzekoa Oskorriren lehen diskoa, beraz, hil berria zen idazle bilbotarraren omenezkoa izatea.
Diskoaren egitasmoa asko atzeratu zen, zentsurarekin zituzten arazoak zirela medio. Dena dela, disko luzea kaleratu baino lehen, bi single plazaratu zituzten; batean, "Aita-semeak", taldearen lehen kantu ezaguna, eta "Gosetea" agertzen ziren (CBS, 1975); bestean, "Egia da" eta "Anaitasuna" (CBS, 1976). Bi single horiek lortutako erantzunari esker kaleratu zuten disko luzea. Diskoaren zabalkunde irregularrak eta taldeari eusko abertzaleen sektore batzuek espainolista izatea leporatzen ziotela-eta izandako gorabeherek (atentatu saioak, boikota, txistuak) diskoaren oihartzuna mugatu bazuten ere, bertako kantu batzuk klasiko bilakatu dira Oskorriren kantutegian: "Gora ta gora beti", "Astoarena"...
Bigarren diskoa ere idazle bati, Mosen Bernart Etxepareri, eskainitako monografikoa gertatu zen. Mosen Bernat Etxepare 1545 (CBS, 1977) grabatzeko, aldaketak gertatu ziren taldean. Musikalitate landuagoa lortzeko asmoz, Karlos Gimenez (pianoa) eta Santi Gimenez (saxofoia) aritu ziren oinarrizko hirukoarekin (De Felipe, Martinez, Latxa) lanean. Elkarlan horrek, ordea, ez zuen luze iraun, diskoa kaleratu eta zuzeneko hainbat emanaldi egin eta gero Gimenez anaiek taldea utzi baitzuten eta Klabelin Komik osatu. Ondoren, bi disko grabatu zituzten Imanol kantariarekin: Sentimentuen hauspoz eta Jo ezan.
Poeten letretatik, kantu tradizionaletara eta arrakastara
Hurrengo diskoa, Oskorri (Xoxoa, 1979), funtsezkoa gertatu zen taldearen bilakaerarako. Alde batetik, ordu arteko diskoetan poeten kantuak musikatzeaz arduratu baziren ere, hirugarren honetan kantu eta doinu tradizionalen bertsio berritzaileak agertu ziren, askotan instrumentalak. Orduz geroztik ildo musikal hori Oskorriren jardunaren ezaugarri nagusietakoa bilakatu zen. Gainera, errekonozimendu publikoaren garaia iritsi zen. Besteak beste, urte horretako Durangoko Azokako disko onenaren saria jaso zuen. Azkenik, taldearen nortasun musikalaren definizioa markatu zuen diskoa ere bada. Latxa, De Felipe eta Martinez ziren taldearen motorra, eta haien arteko kimika musikalaren emaitza ere bazen, disko sosegatu, biluzi eta esanguratsua.
Bixente Martinez taldea utzita Izukaitzera joan bazen ere, taldearen arrakasta geldiezina zen. Polin Gurrea (saxofoia, flautak), Aingeru Bergizes (baxua) eta Jose Manuel Cacho (biolina) sartu ziren taldean Plazarik plaza (Xoxoa, 1980) grabatzeko. Arrakasta masiboaren diskoa da. Oskorri Euskal Herriko talderik ezagunenetakoa zen, bai hemen eta bai atzerrian. 1978an egin zituzten lehen emanaldiak Alemanian eta Frantzian. Handik aurrera taldearen sonoritatearen hainbat ezaugarri nagusi agertu ziren harribitxiz betetako disko horretan. "Gaztelugatxe", "Violetaren martxa", "Furra furra"... bezalakoetan agerian daude balada gozoak zein dantzarako kantu arinak egiteko gaitasuna, ironia eta umorearen erabilera kritikoa, folklorearen irakurketa berritzailea eta tresna elektrikoek jantzitako sonoritate gehienbat akustikoa.
Izukaitzekin bi urte eman ondoren, Oskorrira bueltatu zen Bixente Martinez (Hiru Truku, Igelaren Banda), eta harekin Fran Lasuen biolin jotzailea ere (Izukaitz, Eguen Banda, Fran Lasuen eta Eskuadra Zarra). Haiekin eta Txarli de Pablo (baxua) eta Polin Gurrearekin osatuko da Oskorriren formaziorik klasikoena. Ehunka emanaldi eta zortzi disko izan ziren 80ko hamarkadaren uzta. Taldeak sari ugari jaso eta emanaldi ugari egin zituen Euskal Herritik kanpora.
1980ko hamarkada: goia jotzen
Zentsurak debekatutako hainbat kantuz osatutako Natxo de Felipe... eta Oskorri sortu zen diskoa (Xoxoa, 1981) kaleratuz hasi zuten hamarkada. Ondoren etorri zen taldekideen ustez Oskorriren ordu arteko lanik biribil eta landuena, Adio Kattalina (Elkar, 1982). Plazarik plazaren jarraipen zuzena da disko hori: balada goxoak ("Euskal Herrian Euskaraz", "Nafarroa") eta kantu dantzagarriak ("Gu gaituzu Oskorri", "Kalera noa ihesi"). Baina formulak horretan eman zuen bere fruiturik dirdiratsuena. Arrakasta handia gertatu zen diskoa: 15.000 ale saldu zituzten, kopuru bikaina garai hartako euskal talde batentzat. Ildo berekoak dira hurrengo disko gehienak; handik aurrera bada Oskorri identifikatzen duen musika ulertzeko modu bat.
Taldeak Europan zuen arrakastaren seinale da hurrengo diskoa, Alemanian euskaraz (Elkar, 1984). Berez, Alemaniako Folk Freak-Pläna diskoetxeak Europara begira kaleratutako bilduma baten Euskal Herrirako edizioa zen. Diskoan, Oskorriren kanturik ezagunenetako batzuen bertsio berrituak agertu ziren, eta arrakasta lagun izan zuten Euskal Herrian ere. Hamarkada hartako diskoetan daude taldearen kanturik ezagunenetako batzuk ("Kattalin", "Hau da debilidadea", "Irlandar abiadorea"...). Idazle ezagunen hitzak musikatzeaz gain (Sarrionandia, Aresti, Izagirre, Mirande, Joxe Austin Arrieta...), gero eta gehiago lan egiten hasi ziren bertsolariekin, hala nola Xabier Amuriza eta Jon Sarasuarekin, alde batera utzi gabe bertsolaritzaren altxorretatik jasotako koplak eta bertso askotan anonimoak. Kantuen hitzak izugarri zaintzea izan da Oskorriren beste ezaugarrietako bat hasieratik.
Urte hauetan ez da diskoetan bakarrik garatzen Oskorriren lan musikala. Besteak beste, Kalabaza tripontzia (Juanba Berasategi, 1985) marrazki bizidunetako lehen euskal film luzerako musika osatu zuten. Horretaz gain, Maskarada antzerki taldearen bi lanetako musika ere ondu zuten: Marc Legasseren Gastibeltzaren karabinak (1985) eta Arestiren inguruan osatutako Harrizko Aresti hau (1986). Horretaz gain, beste hainbat egitasmotan ere parte hartu zuten, bai talde gisara eta bai bakoitzak bere aldetik.
Chammes
Chammes Frantziako udalerria da, Mayenne departamenduan dagoena, Loirerria eskualdean. 2013an 0 biztanle zituen.
Biztanleria
2007an Chammes udalerrian erroldatutako biztanleak 334 ziren. Familiak 140 ziren, horien artean 52 pertsona bakarrekoak ziren (24 bakarrik bizi ziren gizonak eta 28 bakarrik bizi ziren emakumeak), 36 seme-alabarik gabeko familiak ziren, 36 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.
Oskorri
Herri musikaren ikerketa eta 25. urteurrena
Herri musikaren inguruko ikerketa lana izan da taldearen beste ezaugarri nagusietako bat. Hi ere dantzari (Elkar, 1991) izan zen alor horretako lehen lan monografikoa. Disko horretan, Euskal Herriko 17 dantza ezagunen bertsioak egin zituzten. Ez zen bakarra izan: Katuen testamentua (Elkar, 1993) bizkaierazko haur kantutegiaren errepaso eder eta freskoa gertatu zen. Disko horrek, gainera, haur musikaren bidea zabaldu zion, handik aurrera taldearen lan eremua gertatuko zena. Ildo horren hurrengo aleak izan ziren Marijane kanta zan! (Elkar, 1997), Marijane Minaberrik idatzitako testuekin egindako kantuez osatutakoa, eta Doktor Do Re Mi eta Benedizebra (Elkar, 2005) Gipuzkoako haur kantuz betea.
Chammes
Biztanleria
Biztanleriak, denboran, ondorengo grafikoan ageri den bilakaera izan du:
Oskorri
Herri musikaren ikerketa eta 25. urteurrena
Hurrengo urtean sortu zen aurrera begira Oskorriren beste lan ildo ezagun bilakatuko zena: Oskorri & The Pub Ibiltaria, urtero San Tomas egunean Bilboko Areatzan gertatzen den taldearen eta entzuleen arteko kantu festa, diskora eramana. 2009ko maiatzean 13. aleaz amaitutako bilduma horrek begiratu ederra ematen dio euskal kantutegiari.
Chammes
Biztanleria-piramidea
2009an sexu eta adinaren araberako biztanleria-piramidea hau zen:
Oskorri
XXI. mendean ere, eboluzio etengabean
Lehengo ildoko hainbat diskoren ondoren —Ura (Elkar, 2000), Vizcayatik... Bizkaiara (Elkar, 2001)—, taldean izandako eboluzio etengabearen erakusgarritzat jo daiteke Desertore (Elkar, 2003). Alde batetik, hiru musikari gazte sartu ziren taldean: Iñigo Egia, Gorka Eskauriaza eta Iker Goenaga. Idazle gazteen hitzak dira nagusi: Jon Maia, Maialen Lujanbio, Harkaitz Cano, Unai Elorriaga... Eta haustura musikal handirik ez badakar ere, nabaria da sonoritate sendoago baten bilakaera, alde batera utzi gabe, noski, taldearen ezaugarri nagusia, alegia, akustikotasuna. Diskoa World Music Chart Europe izeneko "munduko musiken" hileroko zerrenda ezagunean 20. lekura iritsi zen 2004ko otsailean. Ohikoa da Oskorriren izena Europako folk jaialdien zirkuituan.
Chammes
Ekonomia
2007an lan egiteko adina zuten pertsonak 200 ziren, horien artean 140 aktiboak ziren eta 60 inaktiboak ziren. 140 pertsona aktiboetatik 132 lanean zeuden (79 gizon eta 53 emakume) eta 8 langabezian zeuden (2 gizon eta 6 emakume). 60 pertsona inaktiboetatik 19 erretiraturik zeuden, 19 ikasten zeuden eta 22 "bestelako inaktibo" gisa sailkaturik zeuden.
Oskorri
XXI. mendean ere, eboluzio etengabean
Banda band (Elkar, 2007) taldearen 35. urtemuga ospatzeko taldeak kaleratutako 33. diskoa da. Berriro ere zuzeneko emanaldi bat, eta berriro ere Arriaga antzokian. Bilboko Udal Bandarekin batera grabatutako disko horretan, herri musika ulertzeko bi modu uztartzen dira: modu herrikoia eta modu akademikoa. Kantuei dagokienez, 25. urtemugako ospakizunetik kanpo geratutako taldearen hainbat kantu historiko berreskuratu zituzten.
Chammes
Diru sarrerak
2009an Chammes udalerrian 150 unitate fiskal zeuden, 337,5 pertsonek osaturik. Pertsona bakoitzeko diru-sarrera fiskalaren mediana urteko 16.168 euro zen.
Oskorri
XXI. mendean ere, eboluzio etengabean
2015eko azaroaren 22an Arriaga antzokian (Bilbo, Bizkaia) azken agurreko kontzertua eman zuen.
Pub Ibiltariak
Pub Ibiltaria diskoak, entzuleen laguntzaz zuzenean San Tomas egunean grabatutako diskoak. Hamahiru ale atera zituzten guztira serie horretan, 1996tik 2008ra.
Chammes
Ekonomia jarduerak
2007an zeuden 9 komertzioetatik, 1 bestelako produktu industrialen fabrikazioko enpresa zen, 3 eraikuntza enpresak ziren, 2 ostalaritza eta jatetxe enpresak ziren, 1 higiezinen enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.
2009an zeuden norbanakoentzako 4 zerbitzu publikoetatik, 2 margolariak ziren, 1 iturgina eta 1 higiezinen agentzia.
2000. urtean Chammes udalerrian 25 nekazaritza-ustiategi zeuden, 880 hektarea erabiltzen.
Hezkuntza eta osasun ekipamenduak
2009an inguruko herriekin osatutako barreiatutako lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
Negazionismo
Zientzian, honela definitu da: alde horretan adostasun zientifikoaren parte diren oinarrizko kontzeptuak baztertzea, ebidentziak onartu eta indartsu oinarritutakoak, ideia erradikal eta eztabaidagarrien alde. Proposatu da beren forma desberdinek ebidentzia biribilgarriari uko egitea eta eztabaida bilatzea komunean daudela adostasuna dagoela ukatzeko. Ohiko adibide bat Lur Gaztearen Kreazionismoa eta eboluzioarekin duen eztabaida da.
Holokaustoaren, COVID-19 eta GIB/Hiesaren negazionismoa    terminoak sortu dira; eta klima-aldaketaren negazionista deitu zaie berotze globala benetakoa dela eta giza jardueren ondorio dela dioen adostasun zientifikoaren aurka daudenei. Nagazionismo hitza propaganda-teknika gisa erabiltzea kritikatu da, ikuspegi minoritarioen argudioak erreprimitzeko. Halaber, eszeptizismoaren garrantzia eztabaidatzen duen saiakera batean, Clive Jamesek negazionista erabili zuen klima-aldaketako eszeptikoak deskribatzeko, eta honako hau adierazi zuen: "Holokaustoa ukatzen duen fanatiko baten ikuskizuna gogorarazten du". Celia Farber GIBari buruz negazionista terminoaren aurka dago, gizateriaren aurkako krimen nazien maila moral berean sineste hori jartzea justifikaziorik ez duela argudiatuz. Hala ere, Robert Gallok alderaketa horren alde egiten du, esanez GIBaren negazionismoa Holokaustoaren antzekoa dela, pseudozientzia-modu bat baita, "ikerketa bat kontrajartzen" duena.
Hainbat motibazio eta arrazoi proposatu dira negazionismorako, erlijio- eta norberekeria-sinesmenak barne, edo ideia nahasgarrien aurkako defentsa-mekanismo psikologikoa.
Ortodoxia eta heterodoxia
Adostasun zientifiko edo jakintsua duten proposizioak baztertzen dituzten gizabanako edo taldeak, taktika erretorikoak erabiltzean, ezezkoan erortzen ahal dira, argudio edo eztabaida legitimoaren itxura emateko, benetan horrelakorik ez dagoenean. Rick Stoffek honela deitu zuen Chris Hoofnagle:"Orduan, badira taktika negazionistak erabiltzen dituztenak beren nortasunerako kritikoa den 'gehiegizko balioa duen ideia' bat babesteko. Bidezko elkarrizketa bat ez denez baliozko aukera bat gertaera zientifikoetatik ideia alderdikoiak edo arrazoizkoak babestu nahi dituztenentzat, haien baliabide bakarra taktika erretoriko horiek erabiltzea da."2003ko prentsa-artikulu batean, Edwin Cameronek, GIBaz kutsatutako Hego Afrikako goi-mailako epaile batek, Holokaustoa ukatzen dutenek eta GIBak eragindako infekzioagatik hies-pandemia dagoela ukatzen dutenek erabilitako taktikak deskribatu zituen. Esan duenez, "ukatzaileentzat gertaerak onartezinak dira. Asmo ideologikoko eztabaida erradikaletan parte hartzen dute, eta, oro har, ia aditu eta zale guztiek onartzen dituzte, ebidentzia bikain batean oinarrituta". Horretarako, "distortsioak, egia erdiak, jarrera aurkarien eta premisa- eta logika-aldaketa egokien desorekak" erabiltzen dituzte. Edwin Cameron konturatu da ukatzaileak erabili ohi duen taktika bat "zifrak eta estatistikak ezinbestean zehaztu ezin diren lan handi bat sortzea" dela, eremu askotako azterketa zientifikoak informazio-multzoen analisietan oinarritzen baitira, eta beste azterlan historiko batzuetan, berriz, ez dago halako gertaerarik.
Globation and Health aldizkarian argitaratutako 2009ko artikulu batean entzia" pseudozientifikoa" zenbait negazionismo-motaren praktika komun gisa konpondu da, baita Globalization and Health aldizkarian argitaratutako 2009ko artikulu batean ere.
Richard J. Evans ingeles historialariak David Irvingen lanaren azterketan aipatu zuen arlo hori, difamazioagatik Deborah Lipstadten aurkako demandan aurkeztu baitzuen:
Mark Hoofnaglek, Chris Hoofnagleren anaiak, honela deskribatu du negazionismoa: "taktika erretorikoak erabiltzea argudio edo eztabaida legitimoaren itxura emateko, benetan horrelakorik ez dagoenean". Hurrengo bost taktika hauetako bat edo gehiago erabiltzen dituen prozesua da, benetako eztabaida baten itxura mantentzeko:
Iowako Unibertsitateko Tara Smithek ere esan zuen arauak, konspirazio-teoriak eta ebidentzia osatugabearen falazia aldatzea argudio negazionisten ezaugarri orokorrak direla, baina gehitu zuen talde horiek "beren indarren gehienak teoria konbentzionala kritikatzeko erabiltzen dituztela", sineste argi batean: ikuspuntu tradizionala indargabetzea lortzen badute, beren "laguntzarik gabeko ideiek hutsa beteko dute".
Normatiboa eta polemikoa
Bando batek besteari uko egiten badio, eztabaida saihesten ari da. Izan ere, ukatzailea arau-emailea da, inplizituki baieztatzen baitu ukatu nahi den egia bat dagoela, eta polemikoa, zeren eta akusatzaileak maiz azaltzen baitu zergatik ari den bere aurkaria ustezko egia ukatzen eta huts egiten baitu absolutuan. Horren ondorioz, salaketa inplizitu bat egiten da: akusatutako bandoak bere jarreran jarraitzen badu, nahiz eta ebidentzia izan, ezkutuko motibazioak izan behar ditu.
Edward Skidelskyk, Exeterreko Unibertsitateko filosofia-akademikoak, iradoki du hau duela gutxi erabili dela denial hitza (ukazioa), eta jatorria izan dezakeela deny zentzu zaharrean, errefusatzeari dagokionez (Pedro apostoluak Jesusi uko egin zionean bezala). Horren aurrekaririk berriena Freudiako zentzutik dator, hots, egia mingarri edo apala onartzeari uko egitea. Honela idatzi zuen: "Ukazio bat serioa da, nahita deszintzotasuna edo bere burua engainatzea baitakar. Gauza ukatua, inferentziagatik, hain da egia, noski, ukatzaileak gaiztakeriak, maltzurkeriak edo itsu setatsuak eragin behar duela". Iradoki du ezen, "ukazionista" etiketa eztabaida historiko edo zientifikoko eremu sakonetan sartzeagatik, "Ilustrazioaren lorpen handietako bat —dogmaren ikerketa zientifiko eta historikoaren askapena— isilbidez itzulia dela", eta kezkatzeko arrazoia izan beharko lukeela gogamen liberaleko pertsonentzat.
GIB/HIESaren negazionismoa
GIB/HIESaren negazionismoa giza immunoeskasiaren birusak (GIB) hartutako immunoeskasiaren sindromea (HIES) eragiten ez duen ustea da, ebidentzia mediko eta zientifiko eztabaidaezinaren kontrakoa. Baldin eta ukatzaileek HIESa benetako gaixotasuntzat hartzen badute, sexu-jokabidearen, drogen, desnutrizioaren, higiene txarraren, hemofiliaren edo GIBaren infekzioa tratatzeko erabiltzen diren sendagaien (antierretrobiralak) konbinazioren bati egozten diote.
Adostasun zientifikoa da GIBa hiesaren kausa dela frogatzen duen ebidentzia erabakigarria dela, eta GIB/HIESaren ukatzaileen baieztapenak konspirazio teoria faltsuetan oinarritutako sasizientzia, arrazonamendu akastuna, ebidentzia osatugabearen falazia eta datu zientifiko gehienak zaharkituak direla. Komunitate zientifikoak argudio horiek arbuiatuta, GIB/HIESaren ukatzaileen materiala, gaur egun, hain sofistikatua ez den zientzialari bati zuzenduta dago, eta Internet bidez zabaltzen da batez ere.
Onarpen zientifikorik ez duen arren, GIB/hiesa ukatzeak eragin politiko nabarmena izan du, batez ere Hegoafrika n, Thabo Mbeki ren lehendakaritzapean. Zientzialariek eta medikuek giza kostuan GIB/HIESaren negazionismoaren alarma agertu dute, eta horren ondorioz, GIB positiboek ez dute eraginkortasun frogatuko tratamendurik erabiltzen. Osasun publikoko ikertzaileek hiesak eragindako 330.000 heriotzari 330.000 egotzi dizkiete, baita GIBak eragindako beste 17.000 infekzio eta 35.000 haur infekzio ere, Hegoafrikako gobernuak GIB/hiesaren negazionismoaren besarkada ohiari. Tratamendu antiretrobiralen erabilera eteteak ere kezka global handia sortzen du, birusaren indar antiretrobiralen espresioa potentzialki areagotzen baitu.
Klima aldaketaren ukazioa
Zenbait nazioarteko korporaziok, hala nola ExxonMobil-ek, "talde zibil faltsuak eta zientzia-erakunde iruzurtiak sortzen" lagundu dute. Erakunde horiek diote klima-aldaketari buruzko ebidentzia zientifikoa ez dela erabakigarria, George Monbiot ekintzaileak egindako kritika baten arabera. ExxonMobil-ek ez zituen finantza-ekarpenak ukatu, baina bere bokalak esan zuen konpainiak txosten zientifikoei ematen zien laguntza ekonomikoak ez zuela esan nahi horrek azterketen emaitzetan eraginik izango zuenik. "Konspirazio-teoria mota hori birziklatzeak ez du esan nahi tratatu beharreko erronka errealaren arreta galdu egiten duenik: nola hornitu bizi-estandar globalak hobetzeko behar den energia, berotegi-efektua eragiten duten gasen emisioak murrizten diren bitartean. Newsweek eta Mother Jones-ek "industria ukatzailea" finantzatzen ari direla dioten artikuluak argitaratu dituzte.
Kontsumo-eskubidearen testuinguruan, negazionismoa honela definitu da: "teknika erretoriko eta taktiko aurresangarriak erabiltzea, eztabaidarako eta edozein erreforma-mota aintzat hartzeko bidean oztopoak jartzeko, gertaerak kontuan hartu gabe". Bush administrazioak industriari lotutako industria- edo zientzia-adituek ordezkatu dituzte kontseilari zientifikoak, eta Kiotoko Protokoloa berresteari uko egin diote, zeren eta, esan zutenez, ziurgabetasun handia dago klima-aldaketari buruz. Hori dela eta, politikoki motibatutako negatibismoen adibide gisa aipatu du prentsak.
Holokaustoaren ukazioa
Holokaustoa ukatzea "enpirikoki egiaztagarria den errealitate bat onartzeari uko egitea" da. Funtsean, ekintza irrazional bat da, esperientzia historiko baten edo gertaera baten baliozkotzea geldiarazten duena". Genozidioa ukatzeko klase orokorra, zeinaren parte baita Holokaustoa ukatzea, arrazoi politikoengatik ukatzeko modu bat da.
Nabarmentzekoa da negazionismoak, kasu honetan, ezaugarri juridikoak dituela; izan ere, egoera aparta da, eta, horren arabera, espetxe eraginkorrarekin zigortzen da "berezi" gisa duen ahalmena desegiten duen edozein konparazio, asimilazio, erlatibizazio edo bestelako forma.
Garapenaren ukazioa
Gizabanakoaren sinesmen erlijiosoek sarrera eman diezaiokete eboluzioaren teoria zientifikoaren existentzia ukatzeari. Bilakaera ukaezina da komunitate zientifikoan eta akademian, non eboluzioari ematen zaion laguntza, funtsean, unibertsala baita; hala ere, ideia hori, askotan, aurkakotasunez ikusten dute fundamentalista biblikoek. Askotan, ikuspegi alternatiboa genesiaren sormenaren mitoaren hitzez hitzeko interpretazio gisa aurkezten da. Kreazionismoa gertatzen den ebidentziarik ez dagoen arren, kristau fundamentalista askok frogatzen dute hori, sorkuntzaren eta diseinu adimendunaren zientziaren izenpean egina balitz bezala. Horrez gain, kreazionismoarekin batera joan ohi diren sinesmenek Uholde unibertsalaren mitoa, geozentrismoa eta Lurrak 6.000-10.000 urte bitartean dituela uste izatea ere barne hartzen dituzte. Sinesmen horiek guztiak pseudozientziatzat hartzen ditu komunitate zientifikoak, eta fikziozkotzat hartzen dira.
Villarricako katedrala
Santa Klara katedrala (Catedral de Santa Clara) edo Villarricako katedrala (Catedral de Villarrica) Paraguaiko Errepublikako Villarrica hirian dagoen katedral katolikoa da.
Katedrala 1929an Pio XI.ak sortu zuen Villarrica del Espíritu Santoko elizbarrutiaren (Dioecesis Villaricensis Spiritus Sancti) egoitza da.
1683raino atzera eginez, frantziskotarrek otoizleku bat eraiki zuten berean. Gaur egungo katedralaren egitura 1891n eraiki zen. Katedralaren dorreak erloju bat eta hiru ezkila ditu, ezkilarik zaharrena 1781eko izanik.
Windham konderria (Vermont)
Windham konderria (Windham County) Vermontko konderri bat da, Ameriketako Estatu Batuetan. Hiriburua Newfane da. 2010eko zentsuaren arabera 44,513 biztanle zituen, NaN kilometro koadroko azaleran.
Geografia
Windham konderriak 206,699 kilometro koadro ditu. Horietatik 3,306 ura dira. Beste 203,393 lurra dira. Biztanleria dentsitatea 21,54 da.
Demografia
2010eko zentsoan bizi ziren 44,513 pertsonetatik 42,726 txuriak edo hispanoak dira. Horietatik hispano edo latino kategorian 820 dira. 384 beltzak edo afroamerikarrak. 107 amerikar natiboak ziren eta 18 Hawaii edo Pazifikoko irletako natiboak. 460 asiarrak ziren. Bestelako arraza bat kategorian 59 biztanle daude. Bukatzeko euren burua arraza bat baino gehiagotan 759 pertsonek kokatzen zuten.
Polaroid
Polaroid AEBetako optika enpresa eta argazki makina ekoizle bat da. Minnesota estatuko Minnetonka udalerrian egoitza du.
1937an Edwin Herbert Land zientzialari eta asmatzaileak sortu zuen. 1947an argazkilaritzaren mundua zur eta lur utzi zuen, lehenbiziko bat-bateko argazki makina aurkeztu baitzuen, 40 segundu eskasetan negatiboa errebelatu eta positibatzen zuen makina. Asmakuntza honek argazkigintzaren munduan iraultza sortarazteaz gain enpresaren ikur bilakatu zen, hain zuzen ere, argazkigintza digitala agertu arte.
Iñigo Larrea
Iñigo Larrea (Asteasu, XV. mendea) Erdi Aroko euskal pirata izan zen.
Pearl Harborko erasoa
Pearl Harborko erasoa edota Pearl Harborko gudua (Attack on Pearl Harbor edota Battle of Pearl Harbor; japonieraz 真珠湾攻撃) Japoniako Armada Inperialak 1941eko abenduaren 7ko goizean Pearl Harborreko (Hawaii) Estatu Batuen itsas basearen aurka egindako ezusteko erasoaldi militar bat izan zen. Erasoaren helburua Estatu Batuetako Ozeano Bareko Flotaren esku-hartzea saihestea zen,
hau da, Japoniako Inperioa Asiako hego-ekialdean ari zen Erresuma Batua, Frantzia, Herbehereak eta Estatu Batuetako itsasoz haraindiko jabegoen aurka ekintza militarretan.
Iñigo Larrea
Biografia
Denbora gutxira eraildakoen gorputzak Britaniara heldu ziren eta batzuen nortasuna ere ezagutzea izan zuten, horrela euskaldunak errudun zirelaren ondoriora iritsi ziren. Ingalaterran Gaztelako enbaxadorea zena, Sasiola jauna gipuzkoarra zen ere eta Errege-erregina Katolikoei gertatutakoa jakinarazi zien. Piratak atxilotzea agindu zioten Errege-erreginak Pascual Mygallez (edo Miguélez) Arrecheari, Gipuzkoako probintziako alkatea zena Getaria ordeztuz. Likona eta Larrea ihes egin zuten eta ezin izan zituzten topatu.
Pearl Harborko erasoa
353 japoniar hegazkinek burutu zuten erasoa, tartean, bonbaketariak eta torpedo-ontziak. Portuko zortzi korazatu estatubatuarrak kaltetuak izan ziren, eta horietako lau hondoratu egin ziren, besteak beste; hala ere, japoniarrek ere izugarrizko galerak izan zituzten.
Eraso honen eta beste arrazoi batzuen artean Estatu Batuak Bigarren Mundu Gerra n sartu zen, hurrengo egunean, abenduaren 8an Japoniari gerra deklaratuz. Alemania naziak eta Italia faxistak gerra deklaratu zioten Estatu Batuei abenduaren 11n, Ardatzaren (II. Mundu Gerran Alemaniak, Italiak eta Japoniak aliantzaren aurka sortutako alderdia) potentzia asiarraren aurka abian jarritako operazioei erantzunez.
Nipondarren aldetik adierazpen formalik ez zegoenez aurrera egiten ari zirela ziruditen negoziazioak egiten ari ziren bitartean, Franklin D. Roosevelt AEBetako presidenteak 1941eko abenduaren 7a «doilorkerian biziko den data» izendatu zuen. Gainera, Pearl Harborreko erasoa Tokioko epaiketetan epaitu zuten gerrako krimen gisa.
"Atzo, 1941eko abenduaren 7a, doilorkerian biziko den eguna, bat-batean eta nahita eraso zioten Ameriketako Estatu Batuei Japoniako Inperioko itsas eta aireko indarrek." Franklin D. Roosevelt lehendakariak Kongresuari – 1941eko abenduaren 8a
Aurrekariak
Hurrengo hamarkadan, Japoniako inperioak Txinan hedatzen jarraitu zuen, eta horrek 1937an piztu zen gerra eragin zuen. Gerrak iraun zuen heinean, Japonia eta Estatu Batuekiko gatazka ia saihestezina bihurtu zen, eta horrek Japoniako liderrak euren aukerak aztertzera eraman zituen. Estatu Batuetako Armada sekulakoa zen, eta Japoniak ez zuen behar adina baliabide estatubatuarren mehatxua ezabatzeko bere asmo inperialetan.
Eraso-plana
Amerikar indar kontinentalak, ezusteko eraso baten kasuan mobilizatzen ziren bitartean, Yamamotok argudiatzen zuen, Japoniak Ozeano Bareko uharte estrategikoak bereganatu zitzakeen. Japonia etsita zegoen hornigaiak lortzeko, eta Japonia eta Hawaiiko lurralde estatubatuar urrunenaren artean zeuden uharteek hain beharrezkoa zen petrolioa eta kautxua eman zezaketen. Yamamotok hilabeteak eman zituen pazientziaz Minoru Genda itsas kapitainarekin eta beste batzuekin operazioa prestatzen. 1941eko abenduan, Japoniako errege Hirohitok, azkenean, militarren presioari uko egin zion eta gerra baimendu zuen.Japonia aireko indarrak pilatzen ari zela frogatu arren, erasoak ezustean harrapatu zituen Estatu Batuak. 1941eko abenduaren 6an, armadako inteligentzia ofizialek gerra berehalakoa zela adierazten zuen mezu bat ere atzeman zuten. Baina militarrek ez zekiten Pearl Harbor zela helburua. Mezua Honoluluko telegrafo-bulego batera bidean zela, erasoa hasia zen.
Japoniak Pearl Harbor ustekabean erasotzeak Estatu Batuak isolamendutik aterako lituzke eta Bigarren Mundu Gerran sartuko lirateke, 1945eko abuztuan Hiroshima eta Nagasakiko bonbardaketa atomiko destruktorearen ondoren Japoniaren errendizioarekin amaituko litzatekeen gatazka.
Helburuak
Eraso honek Pazifikoko flota estatubatuarra hondoratzea izan zuen helburu, eta prebentzio eraso bat izan zen. Honen bidez japoniarrek Estatu Batuak Ozeanian eta Asiako hego-ekialdean egin nahi zituzten operazio militarretan sartzea eragotzi nahi zuten. Lehenik eta behin, Estatu Batuen itsas unitate garrantzitsuak suntsitzen saiatu ziren. Bigarrenik, Japoniarrek denbora irabazi nahi zuten beraien itsas indarra sendotzeko. Azkenik, kolpe handia eman nahi zitzaion estatubatuarren moralari beste gerra bat saihesteko. Bere helburuak Ford uhartea zen, Itsas Armadaren kontrolpean zegoena, eta inguruko zazpi korazatu, "Battleship Row" izenekoan kokatuak. Hawaiiko portuan ainguratuta zegoen AEBetako Pazifikoko Flota jotzeak bi desabantaila argi zituen: eraso beharreko ontziak oso sakonera txikiko uretan ainguratuta zeuden, eta, beraz, erraz samar lehortu eta konpondu ahal izango ziren, eta tripulatzaile gehienek erasotik bizirik aterako ziren, lehorrean baimenduta zeudelako edo portutik erreskatatuko zituztelako. Beste ezbehar garrantzitsu bat, japoniarrek ezaguna, Pearl Harbor-en Ozeano Bareko Flotaren hiru hegazkin-ontziak (Enterprise, Lexington eta Saratoga) ez egotea izan zen. Ironikoki, japoniar armadaren goi-agintea hain zegoen Alfred Mahan almirantearen "bataila erabakigarri" baten doktrinan murgilduta, non armadarentzako garaipena etsaiaren korazatu gehiago suntsitzeko ziurtatzen baitzuen, Yamamotok, bere kezkak gorabehera, aurrera egitea erabaki baitzuen. Japoniak uste zuten gerra batean garaipena lortzeko zuen gaitasunean zuen konfiantza laburra izango zela, Hawaiiko portuan beste helburu batzuk alde batera uztera eraman zituen, hala nola ontziola, erregai-biltegiak eta itsaspekoen basea.
Baina japoniarrek ez zuten lortu Ozeano Bareko Flota suntsitzea. 40ko hamarkadan, korazatuak jada ez ziren ontzirik garrantzitsuenak: hegazkin-ontziak, eta gertatu zen bezala, Pazifikoko ontzidiaren garraiolari guztiak basetik kanpo zeuden abenduaren 7an. Izan ere, Lexington ontzia, hiru itsas bidaia astun eta bost destruktorerekin batera, Midway uhartean errefortzuko hegazkin-kargamentu bat entregatzetik zetorren. Enterprisek gauza bera egiten zuen urruneko Wake uhartean, Saratoga San Diegotik itzultzen ari zen konponketa batzuen ondoren, eta erasoaren unean Hawaiitik 320 km-ra zegoen. Yorktown San Diegoren eta Norfolkeko itsas basearen artean zegoen, eta Hornet ontzia Norfolketik itsasoratu berria zen.
Japoniaren gerra deklarazioa
Japoniak gerra formalki deklaratu aurretik hasi zituen erasoak, izan ere, Tokiok gerra jakinarazpen bat helarazi zion bi bloketan Washingtongo japoniar enbaxadari, baina mezuaren transkripzioak denbora gehiegi eman zion eta ezin izan zuen garaiz eman (izan ere, kriptografo estatubatuarrek ordu batzuk lehenago deszifratu eta itzuli zuten mezuaren zatirik handiena). 1941eko abenduaren 8ko edizioan egunkari japoniar askok gerra-deklarazio bat argitaratu zuten beren azalean, baina hori ez zioten bidali gobernu estatubatuarrari, harik eta erasoaren ondoren.
Lehen etapa
Japoniar lehen bonbaketaria Pearl Harbor gainean agertu zen goizeko 7: 55ean (bertako ordua). Ia 200 hegazkinez osatutako lehen olatu baten parte izan zen, besteak beste, torpedo hegazkinak, bonbaketariak eta ordu laurden baten buruan eraso basatiak jasan zituzten. Shorten sabotajearen aurkako neurriak zirela eta, AEB etako hegazkin militarrak Ford uharteko Itsas Aireko estazioa eta ondoko Wheeler aerodromoa eta Hickam Aire Armadaren basean bildu ziren, eta asko lurrean suntsitu zituzten japoniarrek. Wheeler aerodromoan, batez ere, txikizioa beldurgarria izan zen. Lurrean zeuden 126 hegazkinetatik 42 erabat suntsituta zeuden, 41 hondatuta, eta 43 bakarrik geratu ziren zerbitzurako moduan. AEBko 6 hegazkin bakarrik sartu dira airean erasotzaileei aurre egiteko. Guztira, 180 hegazkin baino gehiago suntsitu zituzten.Aldi berean, Kimmelen flotaren aurkako ekintza handi bat antolatu zen. Portuan ainguratutako ontziek helburu ezin hobeak jarri zizkieten japoniar bonbardatzaileei, eta, igande goiza zenez (japoniarrek ustekaberik handienerako aukeratutako ordua), ez zeuden erabat tripulatuta. Korazatuen kalte gehienak erasoaren lehen 30 minutuetan gertatu ziren. USS Arizona korazatuak eztanda egin zuen. Bonbaz eta torpedoz josita, USS West Virginia urez bete zen, eta buruz behera harrapatuta geratu zen. USS Oklahoma, bost minuturen buruan lau torpedoz jota, erabat irauli zen, hondoa eta helizea portuko uren gainetik igota. USS Kalifornia, Pazifikoko Gudu Indarraren ikurra, torpedoan jarri zuten eta bertan behera uzteko agindu zuten, poliki-poliki ur sakonetan hondoratzen ari zela. USS Utah itsasontzia ere hondoratu zen. Ia ontzi batek ez zuen kalterik izan. Ontzietako tripulazio antiterroristak berehala hasi ziren lanean, eta gudarosteek tiro egin zuten zeukatenarekin, baina erasoaren indarra ez zen batere larria izan.
Bigarren etapa
Goizeko 8: 50etan erasoaren bigarren olatua hasi zen. Lehenengoak baino arrakasta gutxiago izan zuen, baina kalte handiak eragin zituen. USS Nevada korazatuak torpedo-kolpe bat jasan zuen lehen olatuan, baina "Battleship Row" izenekoaren amaieran zuen posizioak ekintza-askatasun handiagoa ematen zion gainerako kapitain-ontziek baino. Martxan jartzen saiatzen ari zen bigarren olatuak jo zuenean. Zazpi edo zortzi bonbek jo zuten eta kanalaren buruan zegoen. USS Pennsylvania korazatua bonbek kiskali zuten, eta handik gertu lotutako bi destruktore suntsitu ziren. USS Shaw destruktorea bitan zatitu zen leherketa handi baten ondorioz. Goizeko bederatziak pasatxo, japoniarrak erretiratu egin ziren.
Arizona eta Oklahoma suntsitu zituzten, eta beste sei korazatuk kalte handiak jasan zituzten. Hiru gurutzontzi, hiru destruktore eta beste ontzi batzuk ere kaltetu ziren. Hildako militarrak 3.400 baino gehiago izan ziren, 2.300 baino gehiago barne. Kalte handiak egin zizkieten bai armadari bai lehorreko itsas aireontziei. Japoniarrek 29tik 60ra hegazkin galdu zituzten, bost Midget itsaspeko, eta 100 gizon baino gutxiago. Japoniarrak borrokatik erretiratu ziren erasorik jaso gabe.
Ustezko hirugarren etapa
Hirugarren olatu batek petrolio-biltegiei erasotu behar zien, AEBetako itsas armadako makina-denda, biltegi eta administrazio-zentroekin batera. Baina Japoniako taldeko komandanteak, Chuichi Nagumo presidenteordeak, bertan behera utzi zuen hirugarren olatua eta atzera egin zuen, bere ontziak AEBen kontraeraso baten arriskupean egongo ziren beldurrez.
Ondorioak
Pearl Harborreko erasoak AEBetako itsas eta aire indarrak larriki elbarritu zituen Ozeano Barean. Hala ere, zortzi korazatuetatik, guztiak, Arizona eta Oklahoma izan ezik, konpondu eta zerbitzura itzuli ziren, eta japoniarrek ez zuten lortu irlako petrolio biltegi garrantzitsuak suntsitzea.
Minutu gutxiren buruan, estatubatuar flotaren zati handi bat kaltetua edo suntsitua izan zen. Bi olatutan zehar, guztira 353 japoniar hegazkinek eta 28 itsaspeko hegazkinek ezinbestean bi korazatu suntsitu zituzten, Oklahoma eta Arizona, eta gainontzeko guztiak eta flotako beste ontzi batzuk kaltetu zituzten. Japoniarrek ere eraso egin zieten inguruko abiazio-eremuei. Guztira, japoniarrek Pearl Harborren aurka egindako erasoak ia 20 ontzi estatubatuar eta 300 hegazkin baino gehiago elbarritu edo suntsitu zituen. Kai lehorrak eta aerodromoak ere suntsituak izan ziren. Garrantzitsuena da 2.000 pertsona baino gehiago hil zirela.
Ustekabean harrapatu bazituen ere, estatubatuarrek kontraerasoa jo zuten. Hegazkinen aurkako kanoiak erabili zituzten eta hegazkin batzuk aireratu ere egin zituzten; guztira, 29 japoniar hegazkin eraitsi zituzten erasoan.
Berehalako erantzunak
Pearl Harborreko erasoa hasi eta ordu gutxira, japoniar tropek goizean goiz eraso bat hasi zuten Hong Kongeko lurralde berrietan, ondoren Filipinetan, Wake uhartean, Malaysian, Thailandian eta HMS Prince of Wales eta HMS Repulse hondoratu zirelarik. Abenduaren 8an, Estatu Batuetako Kongresuak gerra deklaratu zion Japoniako Inperioari baina,  Estatu Batuak suminduta geratu ziren erasoagatik eta ez zutelako jaso aldez aurreko harremanen hausturaren jakinarazpenik, bi ekintzak traiziotzat hartuz. Franklin D. Rooseveltek gerra-deklarazioa sinatu zuen egun berean, aurrekoa «doilorkerian biziko den data» bezala aipatuz Estatu Batuetako Kongresuaren baterako bilkurara joatean. Estatu Batuen eta Japoniaren arteko harremanak azkar okertu ziren. Rooseveltek material kritikoen esportazioak Japoniara enbargatu zituenean, okerrena espero zen. Enbargoa gogorragoa bihurtu zen heinean, japoniarrak gehiago etsi zuten, euren merezitako lekua jokoan zegoela sentituz. Horregatik, historialari batzuek uste dute Pearl Harborreko erasoak Japoniako Inperioa porrotera kondenatu zuela, «lo zegoen erraldoia» esnatu baitzuen, erregai-biltegiak edo ontziolak suntsituak izan edo hegazkin-ontziak portuan harrapatu eta hondoratuak izan arren, Estatu Batuen gaitasun industriala, behin mobilizatuta, Ozeano Bareko eta Atlantikoko agertokietan baliabide ugari hornitzeko gai izan baitzen.